open-index/open-wikipedia-markdown huggingface dataset:
לוח השנה האמזיע'י

[שמאל|ממוזער|379x379 פיקסלים|ה[עונות השנה|עונות בצפון אפריקה: הרי האטלס בינואר ובאפריל]]
**לוח השנה האמזיע'י** (באמזיע'ית: **ⵜⴰⵙⵡⴰⵙⵜ ⵜⴰⵎⴰⵣⵉⵖⵜ**, בתעתיק לאותיות לטיניות taswast tamaziɣt) הוא לוח השנה החקלאי המשמש באופן מסורתי את האמזיע'ים הידועים גם כברברים, הקבוצה האתנית הקדומה ביותר בצפון אפריקה. לוח השנה משמש לתיאום והסדרה של עבודה חקלאית לפי עונות.

הלוח המוסלמי, שהוא לוח שנה ירחי, אינו עונה על צרכים חקלאיים, מכיוון שהוא אינו מתייחס למחזוריות עונתית. בחלקים אחרים של העולם המוסלמי השתמשו בלוח הפרסי, הלוח הקופטי, הלוח היוליאני או לוחות שנה האחרים המבוססים על הלוח היוליאני. כיום הלוח הגרגוריאני נמצא בשימוש רחב לצד או במקום הלוחות הקודמים.

הלוח האמזיע'י הנוכחי הוא מורשת של הפרובינקיה הרומאית מאורטניה קיסארינסיס ופרובינקיה אפריקה, מכיוון שהוא צורה ששרדה של הלוח היוליאני. הלוח היוליאני שימש באירופה לפני אימוץ הלוח הגרגוריאני, עם שמות חודשים שנגזרו מלטינית. אוכלוסיות אמזיע'יות השתמשו בעבר בלוחות שנה ילידיים שונים, כדוגמת לוח השנה של הגואנצ'ים הילידים של האיים הקנריים. עם זאת, על מערכות קלנדריות עתיקות אלו ידוע כיום מעט.

## הבדלים בין לוחות השנה השונים
הלוח הברברי החקלאי שעדיין בשימוש נגזר כמעט בוודאות מהלוח היוליאני, שהוצג בפרובינקיה אפריקה בזמן השליטה הרומית. שמות החודשים של לוח שנה זה נגזרים מהשמות הלטיניים המקבילים. בנוסף ישנן עקבות של חגים מלוח השנה הרומי.

אורכם של השנה ושל החודשים הבודדים זהה ללוח השנה היוליאני: שלוש שנים של 365 ימים ואחריהן שנה מעוברת של 366 יום, וחודשים של 30 ו-31 ימים, למעט החודש השני שבו ישנם 28 ימים. משמעות הדבר היא שתחילת השנה חלה ב-14 בינואר בלוח הגרגוריאני, בהתאם לפער שנצבר במהלך מאות השנים בין התאריכים האסטרונומיים ללוח היוליאני. ההבדל היחיד בין הלוח האמזיע'י ליוליאני הוא שהיום הנוסף בשנים מעוברות לא מתווסף בסוף פברואר, אלא בסוף השנה.

### חודשים
ישנן מספר צורות סטנדרטיות לשמות הלוח האמזיע'י (ברברי). הטבלה שלהלן מספקת את הצורות המשמשות במרוקו, אלג'יריה, לוב ותוניסיה.

## עונות וחגים
בנוסף לחלוקה על פי חודשים, בלוח השנה החקלאי המסורתי ישנן הפרדות נוספות לפי עונות או לפי "תקופות חזקות", המאופיינת בפסטיבלים ובחגיגות מסוימות.

* אביב: ***תׇּפְסוּת*** – מתחיל ב-15 ב***פוראר*** (28 בפברואר)
* קיץ: ***אַנֶבְּדוּ*** – מתחיל ב-17 *ב*'מאיו*** (30 במאי)
* סתיו: ***אָמְוַואל*** / ''aməwan'' – מתחיל ב-17 ב***ע'ושת*** (30 באוגוסט)
* חורף: '''תָּגְרֵסְת''' – מתחיל ב-16 ''ב'''נומביר*** (29 בנובמבר)

אלמנט מעניין בלוח השנה, הוא הניגוד הקיים בין שתי תקופות, שתיהן במשך של 40 יום. האחת מייצגת את החלק הקר ביותר כביכול של החורף ("הלילות", *llyali*) והשניה היא התקופה החמה ביותר של הקיץ ("ימי הכלב", *ssmaym*, *awussu*).

### ינאייר
היום הראשון של השנה נחגג בדרכים שונות בחלקים השונים של צפון אפריקה. מסורת רווחת אחת היא ארוחה הכוללת מאכלים אופייניים, המשתנים מאזור לאזור (כגון קוסקוס עם שבעה סוגי ירקות). באזורים מסוימים, החג מסומן על ידי הקרבה של חיה (בדרך כלל תרנגולת). בינואר 2018, אלג'יריה הכריזה על ינאייר כחג לאומי – מדיניות שהוותה ציון דרך במאבק להכרה בתרבות ובזכויות האמזיע'ים בצפון אפריקה.

## הערות שוליים

אמזיע'י
קטגוריה:ברברים
קטגוריה:ברברים: תרבות
מארחת הפוקימונים

**מארחת הפוקימונים** (ביפנית: **ポケモンコンシェルジュ**; באנגלית: **Pokémon Concierge**) היא סדרת טלוויזיה יפנית-אמריקאית בסטופ מושן, מסוגת פנטזיה וקומדיה, אשר מבוססת על הזיכיון "פוקימון" שנוצר על ידי סטושי טג'ירי. הסדרה בוימה על ידי איקו אוגאווה, נכתבה על ידי הרומי דוקי והופקה על ידי The Pokémon Company, Dwarf Studios ונטפליקס אנימציה.

הסדרה עלתה בשירות הסטרימינג נטפליקס, כאשר היא דובבה לשפות נוספות בנוסף ליפנית, שפת המקור, בין היתר לעברית. ארבעת הפרקים הראשונים של הסדרה עלו ב-28 בדצמבר 2023, וארבעה פרקים נוספים עלו ב-4 בספטמבר 2025. אורך כל פרק הסדרה הוא בין 14–20 דקות.

## תקציר העלילה
הסדרה מתרחשת באתר נופש לפוקימונים, אליו מצטרפת מארחת חדשה בשם הארו. בכל פרק הארו עוזרת לאורח אחר במלון, במטרה לספק לו את החופשה הכי כיפית ורגועה שהוא יכול לבקש.

## מדבבים ודמויות
הדיבוב העברי בוים על ידי טליה ברקאי, והופק על ידי תומר קאופמן (פרקים 1–4) וטוני ברמן (פרקים 5–8) בוידאופילם אינטרנשיונל.

בנוסף דיבבה בדיבוב העברי ספיר רון ארגמן.

## פרקים

## הפקה
הסדרה הוכרזה לראשונה בפברואר 2023 ביום הפוקימון, כאשר הוכרז שהיא תהיה בסטופ מושן ושהיא תעלה לנטפליקס. ביולי 2023 נודע שאת הדמות הראשית של הסדרה, הארו, תדבב ביפנית רנה נונן. בנובמבר 2023 פורסם טריילר הסדרה, כשארבעת הפרקים הראשונים שלה עלו לשירות הסטרימינג ב-28 בדצמבר. בפברואר 2024 נודע שארבעה פרקים נוספים יעלו לשירות בספטמבר 2025.

## פרסים ומועמדויות

## קישורים חיצוניים

## הערות שוליים

קטגוריה:פוקימון
קטגוריה:סדרות הנפשה בסטופ-מושן
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה יפניות
קטגוריה:נטפליקס אנימציה
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2023
קטגוריה:סדרות טלוויזיה יפניות שעלו לשידור בשנת 2023
מתיו טלבוט

**מתיו טלבוט** (באנגלית: **Matthew Talbot**; ) היה פוליטיקאי אמריקאי מג'ורג'יה, איש המפלגה הדמוקרטית-רפובליקנית, שב-1819, מתוקף תפקידו כנשיא הסנאט של ג'ורג'יה, כיהן במשך כשבועיים כמושל ג'ורג'יה ה-30 במקומו של המושל הקודם, ויליאם רייבן, שנפטר בעת כהונתו.
## ראשית חייו ורקע משפחתי
מתיו טלבוט נולד במחוז בדפורד שבמושבת וירג'יניה. הוא היה צאצא לאחת המשפחות הנורמניות הוותיקות של אנגליה. סבו, שנקרא גם הוא מתיו טלבוט, היה בנו השלישי של רוזן שרוסברי העשירי. אותו מתיו טלבוט נולד באנגליה ב-1699. ב-1722 הוא הגיע לפרובינציית מרילנד עם דודנו, בנו של הרוזן טלבוט, כדי לבקר שם קרובי משפחה שהתיישבו שם, ושעל שמם קרוי מחוז טלבוט שבמרילנד. מאוחר יותר הוא השתקע במרילנד, ומשם הוא עבר למושבת וירג'יניה ונולדו לו ארבעה בנים. לאחר מות רעייתו הוא עבר למחוז בדפורד שבווירג'יניה.

לאחר מלחמת העצמאות של ארצות הברית עבר מתיו טלבוט הנכד למחוז וילקס שבג'ורג'יה. הוא שירת כקפטן במיליציה של ג'ורג'יה.
## קריירה פוליטית
בשנים 1790–1791 שימש טלבוט כפקיד בבית המשפט הגבוה במחוז אלברט. הוא ייצג את מחוז וילקס בבית הנבחרים של ג'ורג'יה.

בסופו של דבר עבר טלבוט למחוז אוגלתורפ שבג'ורג'יה, וייצג אותו בוועידת החוקה של ג'ורג'יה ב-1795 וב-1798. ב-1808 הוא נבחר לסנאט של ג'ורג'יה, בו הוא כיהן במשך 15 שנים. בשנים 1818–1823 הוא כיהן כנשיא הסנאט.

ב-24 באוקטובר 1819, בעת כהונתו של טלבוט כנשיא הסנאט, נפטר מושל ג'ורג'יה ויליאם רייבן באופן פתאומי, ומתוקף תפקידו, הושבע טלבוט כמושל, וכיהן בתפקיד במשך כשבועיים, עד להשבעתו של המושל הנבחר ג'ון קלארק.
## מותו
מתיו טלבוט נפטר ליד וושינגטון, ג'ורג'יה ב-17 בספטמבר 1827. הוא נטמן בבית הקברות של הכנסייה המתודיסטית המאוחדת סמירנה שבעיר. על שמו נקראו מחוז טלבוט והעיר טלבוטון, מושב המחוז, שבג'ורג'יה.

## קישורים חיצוניים

* מתיו טלבוט באתר אגודת המושלים הלאומית 
* מתיו טלבוט באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של ג'ורג'יה
קטגוריה:אמריקאים ממוצא אנגלי
קטגוריה:אמריקאים שנולדו ב-1767
קטגוריה:אמריקאים שנפטרו ב-1827
סגן מזכיר ההגנה של ארצות הברית

**סגן מזכיר ההגנה של ארצות הברית** (באנגלית: **United States Deputy Secretary of Defense**) הוא התפקיד השני בבכירותו וחשיבותו במחלקת ההגנה של ארצות הברית. סגן המזכיר הוא יד ימינו האזרחי של מזכיר ההגנה, והוא ממונה בידי נשיא ארצות הברית בכפוף לאישור הסנאט האמריקאי. על פי חוק, סגן המזכיר מוגדר כקצין הניהול הראשי של מחלקת ההגנה ועליו להיות אזרח לפחות שבע שנים משחרורו משירות צבאי פעיל.

## היסטוריה
סעיפים 81–36 במשפט הציבורי של ארצות הברית מיום 2 באפריל 1949, קבעו במקור את תפקיד סגן מזכיר ההגנה כ"תת-מזכיר ההגנה", אם כי סעיפים 81-82 מיום 10 באוגוסט 1949 – שנודעו כתיקוני 1949 לחוק הביטחון הלאומי משנת 1947 – שינו את התואר של התפקיד ל"סגן מזכיר ההגנה", בו נעשה שימוש מאז. סטיבן ארלי, מקורבו של הנשיא פרנקלין דלאנו רוזוולט, היה לנושא המשרה הראשון כאשר הושבע לתפקיד ב-2 במאי 1949.

משפט הציבור 92-596, ב-27 באוקטובר 1972 עוגן בחוק תפקיד מקביל לסגן מזכיר ההגנה, כאשר שני הסגנים ממלאים כל אחד את תפקידו שלו לפי החלטת מזכיר ההגנה. תפקיד מקביל זה אויש רק בדצמבר 1975 בידי רוברט אלסוורת', ששירת תחת הנשיא ג'רלד פורד. ב-21 באוקטובר 1977 בוטל מצב זה ונוצרו שני תפקידים בדרג תת-מזכיר במקום 2 תפקידים בדרג סגן מזכיר.

## תפקידים
בהאצלת סמכויות, לסגן מזכיר ההגנה יש את מלוא הכוח והסמכות לפעול בשם מזכיר ההגנה ולהפעיל את מרותו בכל עניין וסוגיה בהם המזכיר מוסמך לפעול על פי חוק או צו נשיאותי. אי לכך, סגן המזכיר הוא הראשון בסדר הירושה של מזכיר ההגנה.

תפקידו הטיפוסי של סגן מזכיר ההגנה הוא לפקח על העסקים השוטפים במחלקת ההגנה כארגון ולהוביל את תהליכי הניהול הפנימיים של תקציב מחלקת ההגנה הנאמד בדרך כלל בכ-500 מיליארד דולר אמריקני. דהיינו, סגן מזכיר ההגנה הוא קצין התפעול הראשי במחלקת ההגנה (Chief operating officer). זאת בעוד מזכיר ההגנה, כמנהל כללי, מתמקד בנושאים הביטחון הלאומי של האג'נדה הנשיאותית בממשלו, שימועים בקונגרס של ארצות הברית, השתתפות בדיוני המועצה לביטחון לאומי של ארצות הברית וייעוץ פוליטי ישיר לנשיא ארצות הברית בענייני הגנה וביטחון.

לפני 1 בפברואר 2018 שימש סגן מזכיר ההגנה גם כקצין הניהול הראשי בפנטגון, ואליו דיווח סגן קצין הניהול הראשי, אך תחומי אחריות אלה פוצלו לתפקיד ראשי חדש בתוך מחלקת ההגנה.

## סגני מזכירי ההגנה של ארצות הברית

## קישורים חיצוניים

* 

## הערות שוליים

*
קטגוריה:סגל מחלקת ההגנה של ארצות הברית
קטגוריה:משנים למזכירי מחלקות בקבינט של ארצות הברית
אריק גוצ'אל

**אריק גוצ'אל** (בפולנית: **Eryk Goczał**; נולד ב-6 בנובמבר 2004) הוא נהגי מרוצי ראלי פולני המתחרה באליפות העולם בראלי-רייד בקטגוריית SSV (T4). גוצ'אל הוא המתחרה הצעיר ביותר והזוכה הצעיר ביותר בתולדות ראלי דקר לאחר שניצח את הקטגוריה בה התחרה בשנת 2023.

## קריירת מרוצים
גוצ'אל החל להשתתף במרוצי ראלי בשנת 2019 כשהוא נוהג במכונית אפס באירועים שונים של אליפות פולין בראלי-רייד ובאחה אירופה. בשנת 2021 החל להתחרות באליפות פולין בדריפט. שנה לאחר מכן זכה באליפות.

בינואר 2023 התחרה לראשונה בראלי דקר בקבוצה של אביו, מרק גוצ'אל. במהלך המרוץ הוא קבע מספר שיאים: המתחרה הצעיר ביותר שמתחיל את התחרות, שמנצח סטייג' ושמנצח את הקטגוריה. הוא פתח בצורה טובה את ראלי דקר 2024 והוביל מתחילת המרוץ ועד ליום המנוחה, כשהוא מנצח בארבעה סטייג'ים במהלך השבוע. במהלך סוף השבוע נמצא ברכבו חלק במצמד שלא תאם את התקנות של הפדרציה הבין-לאומית לרכב והוא נפסל מהמרוץ.

## תוצאות
### ראלי דקאר

## הערות שוליים

קטגוריה:נהגי מכוניות מרוץ פולנים
קטגוריה:מנצחי ראלי דקר
רוטב אמטריצ'אנה

[ממוזער|[בוקטיני ברוטב אמטריצ'אנה (אדום)]]
**רוטב אמטריצ'אנה** (באיטלקית: **Sugo all'amatriciana**), או **Alla matriciana** (בדיאלקט רומאי), הידוע גם בשמות נוספים, הוא רוטב פסטה איטלקי מסורתי המבוסס על גונאנצ'אלה (לחי חזיר מבושלת), גבינת פקורינו רומנו, עגבנייה, ובחלק מהווריאציות, בצל. מקורו מהעיירה אמטריצ'ה (בנפה ההררית של ריאטי שבאזור לאציו), האמטריצ'אנה היא אחד מרטבי הפסטה הידועים ביותר במטבח האיטלקי הרומאי והאיטלקי בכלל של ימינו. ממשלת איטליה כינתה אותו כמוצר חקלאי-תזונתי מסורתי של לאציו ו-amatriciana tradizionale רשומה כהתמחות מסורתית מובטחת באיחוד האירופי ובבריטניה.

## התפתחות
מקורו של הרוטב אמטריצ'אנה ממתכון שנקרא "פסטה אלה גריצ'ה". מקור המילה גריצ'ה אינו ברור. ברומא במדינת האפיפיור, הגריצ'י היו מוכרנים של מאכלי רחוב נפוצים, שקיבלו את השם הזה מכיוון שרבים מהם הגיעו מואלטלינה (Valtellina), באותה תקופה באזור קנטון גראובינדן (באיטלקית גריג'וני) בשווייץ. לפי השערה אחרת, מקור השם מהכפר גרישאנו, במחוז אקומולי, ליד אמטריצ'ה. הרוטב בימינו נקרא גם amatriciana bianca - מוכן עדיין עם גואנצ'אלה (לחי חזיר מבושלת) ופקורינו רומנו מגורר. בשלב מסוים הוסיפו למתכון מעט שמן זית. בשנות ה-60, רוטב אמטריצ'אנה עדיין הוכן כך באמטריצ'ה עצמה.

## היסטוריה
מתכון האמטריצ'אנה התפרסם יותר ויותר ברומא במהלך המאה ה-19 ותחילת המאה ה-20, בשל הקשר בן מאות השנים בין רומא לבין אמטריצ'ה. המתכון התקבל היטב והפך במהירות לקלאסיקה של המטבח הרומאי, למרות שמקורו במקום אחר. שם המנה בניב הרומאי הפך בסופו של דבר ל-matriciana בשל האפרזה האופיינית לניב זה (אפרזה היא כינוי לשינוי צליל שגורם לקטע ראשוני של מילה להתנתק. זה יכול להיות צליל דיבור או קבוצת צלילים).

בעוד שאת הגריצ'ה נטולת העגבניות עדיין מכינים במרכז איטליה, זו האמטריצ'אנה המועשרת בעגבניות המוכרת יותר ברחבי איטליה ובמקומות אחרים. בעוד שבאמאטריצ'ה מכינים את המנה עם ספגטי, הבוקטיני משמשים כיום לרוב ברומא. משתמשים גם בסוגים אחרים של פסטה יבשה (במיוחד ריגטוני).

## גרסאות
המתכון ידוע במספר גרסאות בהתאם, בין היתר, על פי זמינות המרכיבים. ב-Amatrice, השימוש בגואנצ'אלה ובעגבנייה אופייני. בצל לא בעדיפות, למרות שהוא מוצג בספרי הבישול הקלאסיים של המטבח הרומאי. לטיגון משתמשים בשמן זית לרוב, אך משתמשים גם בסטרוּטו (שומן חזיר). עבור הגבינה ניתן להשתמש בפקורינו רומנו או בפקורינו של אמטריצ'ה (מאזור מונטי סיביליני או מונטי דלה לאגה). תוספת של פלפל שחור או פלפל צ'ילי נפוצה.

## לקריאה נוספת

* 
* 
* 
* 
* 
* 


## קישורים חיצוניים
* מאמר בניו יורק טיימס על מתכונים שונים עבור sugo all'amatriciana ועל guanciale
* מתכון רשמי לרוטב אמטריצ'אנה

## הערות שוליים

קטגוריה:מאכלי בשר חזיר
קטגוריה:המטבח האיטלקי: רטבים
אסון ריג'נטס פארק

300px|ממוזער|שמאל|איור של האסון
**אסון ריג'נטס פארק** בעיר לונדון בירת בריטניה התרחש ב-15 בינואר 1867. מאות אנשים שהחליקו על פניו הקפואים של אגם החתירה בפארק נפלו לתוכו לאחר שהקרח נבקע. 40 מהם מתו. היה זה האסון החמור ביותר הקשור במזג האוויר שהתרחש בבריטניה עד לאותו זמן.

## האסון
מזג האוויר בחודש ינואר 1867 בבריטניה היה קר באופן יוצא דופן, ופני המים של מקווי מים רבים במדינה קפאו. כך היה גם באגם החתירה שבפארק ריג'נטס שבלונדון. החלקה על הקרח הייתה ספורט פופולרי באותם ימים, ומאות אנשים יצאו להחליק על פני האגם הקפוא. ב-14 בינואר נשבר הקרח ו-21 איש נפלו לתוך מי האגם, אך כולם נמשו מתוכו בחיים.

במהלך הלילה קפא הקרח שוב. למחרת, 15 בינואר, יצאו כ-500 איש להחליק על פני האגם הקפוא, כשכ-2,000 איש נוספים צפו בהם מן היבשה. בשעה 15:30 נבקע הקרח וכמחצית מהמחליקים נפלו לתוך מי האגם הקרים, שעומקם היה כ-3.5 מטר. חלקם לא ידעו לשחות והיו נעולים במחליקיים כבדים, ולכן שקעו מתחת לפני המים. רבים נאחזו בגושי קרח כדי שלא לטבוע. הצופים באסון יצאו על האגם בסירות כדי למשות את הטובעים. אחרים תלשו ענפים מעצים כדי שישמשו כחבלי הצלה ומשכו אנשים מתוך המים. רבים נימשו ללא פגע, אך אחרים טבעו או שסבלו מתת-חום.

הוצאת גופות כל הקורבנות ממי האגם נמשכה ימים אחדים, והעובדה שפניו שבו וקפאו הקשתה על הפעולה.

## לאחר האסון
חקירת סיבות מוות (Inquest) שנערכה בהמשך החודש הסתיימה בקביעה שכל מקרי המוות היו פרי תאונה, ללא ייחוס רשלנות לאדם כלשהו – זאת הגם שהתברר שהאחראים על הפארק שברו לפני האסון את הקרח, כדי לספק שטחי מים פתוחים לעופות המים שקיננו בו. חבר המושבעים שקבע את הקביעה המליץ לטפל בהפחתת עומק האגם. ב-1868 האגם אכן נוקז ממימיו, תחתיתו צופתה בבטון ועומקו הוגבל לכ-1.2 מטר, במטרה למנוע מקרי טביעה נוספים.

## קישורים חיצוניים

* רשימה על האסון, באתר הגארדיאן, 2012

קטגוריה:אסונות טביעה
קטגוריה:לונדון: אסונות
קטגוריה:1867
הסופר קאפ הספרדי 2010

**הסופר קאפ 2010** הוא המהדורה ה-27 במסגרת הסופר קאפ הספרדי. הטורניר הפגיש בין ברצלונה שזכתה בלה ליגה לבין סביליה שזכתה בגביע הספרדי. ברצלונה זכתה בתואר בפעם ה-9 שלה בזכות ניצחון 3–5 בסיכום שני המשחקים.

## המשחקים
### משחק ראשון

### משחק שני

## ראו גם
*עונת 2009/2010 בלה ליגה

2010
קטגוריה:2010 בספורט
קטגוריה:תחרויות כדורגל ב-2010
קטגוריה:2010 בספרד
GeForce 30

סדרת כרטיסי המסך **GeForce 30** היא סדרת מעבדים גרפיים (GPU) שפותחה ומשווקת על ידי אנוידיה, כהמשך לסדרת כרטיסי המסך GeForce 20. הסדרה מבוססת על המיקרו-ארכיטקטורה "אמפר" פרי פיתוחה של אנוידיה, וכוללת את הדור השני של ליבות ניתוב הקרניים הייעודיות של אנוידיה (Nvidia RTX) וליבות טנזור מדור שלישי. הסדרה יצאה לאור ב-17 בספטמבר 2020 עם השקת כרטיס המסך RTX 3080 ולאחריו הכרטיסים RTX 3090, ו-RTX 3070, והשקתה התרחשה על רקע המחסור העולמי בשבבים. כתוצאה מכך, נצפו חוסרים משמעותיים בכרטיסי הסדרה, שלוו בעליות מחירים משמעותיות לעומת מחירי ההשקה, בעיות שנותרו על כנן עד שנת 2022.

סדרת כרטיסי המסך העוקבת היא GeForce 40 מבוססת ארכיטקטורית "עדה לאבלייס", שיצאה לאור ב-2022.

## פרטים טכניים
[ממוזער|300x300 פיקסלים|כרטיס מסך GeForce RTX 3070 של [Micro-Star International|MSI]]
שיפורים טכניים שנכללו בארכיטקטורת "אמפר" כוללים, בין היתר, את:
* תמיכה ב-CUDA Compute 8.6.
* ליתוגרפיית ייצור של 8 ננומטר תוצרת סמסונג.
* כל יחידת הזרמה (Streaming Multiprocessor unit) מספקת ביצועים כפולים בחישובי נקודה צפה FP32 לעומת הסדרה הקודמת.
* ליבות טנזור מדור שלישי עם תמיכה בנקודה צפה של 8FP16, bfloat16, TensorFloat-32 (TF32) ו-sparsity acceleration.
* ליבות ניתוב קרניים מדור שני, בנוסף חישוביים מקבילים של ניתוב קרניים והצללה.
* תמיכה בזכרונות VRAM בטכנולוגיית GDDR6X בכרטיסי מסך נבחרים (RTX 3060Ti GDDR6X Version, RTX 3070 Ti, RTX 3080, RTX 3080 12 GB, RTX 3080 Ti, RTX 3090, RTX 3090 Ti)
* אפיק העבודה מול לוח האם הוא PCI Express 4.0.
* תמיכה ב-NVLink בגרסה 3 בכרטיסים נבחרים (RTX 3090, RTX 3090 Ti)
* תמיכה ב-HDMI 2.1.
* תמיכה ב-Nvidia PureVideo Feature Set K תחת הקודק AV1 התומך בהאצת חומרה.

### כרטיסים בסדרה
#### כרטיסי מסך שולחניים
* כל המעבדים הגרפיים שיוצרו עבור כרטיסי המסך השולחניים יוצרו בליתוגרפיית ייצור 8 ננומטר מבית סמסונג.
* תמיכה ב-NVLink דו-כיווני בכרטיסי RTX 3090, RTX 3090 Ti בלבד.
* כרטיס המסך RTX 3050 משתמש באפיק PCI Express במהירות x8. יתר הכרטיסים משתמשים במהירות x16.

#### כרטיסי מסך למחשבים ניידים
* תמיכה בדור רביעי של טכנולוגיית Max-Q לחסכון בחשמל. יצרן המחשב מחליט האם להפעיל טכנולוגיות Max-Q כמו Dynamic Boost 2.0 או WhisperMode 2.0.
* כל כרטיסי המסך הניידים תומכים בטכנולוגיית זיכרון GDDR6 בלבד.

## קישורים חיצוניים

* 
## הערות שוליים

קטגוריה:מעבדי GeForce
אוולין מ. כהן

**אוולין מ. כהן** היא היסטוריונית אמנות אמריקאית.

## קריירה
כהן היא מומחית לאמנות כתבי יד יהודיים מימי הביניים.

כהן הייתה אחראית לאיחוד שני חצאים של כתבי יד יהודיים המתוארכים כהעתיקים ביותר מארצות גרמניה. בזמן שעבדה בארכיון, היא זיהתה שכתב היד החלקי של מחזור תפילה יהודי שהיא בחנה היה החצי השני של ספר תפילה שבחנה בארכיון אחר. כתב היד היה סידור התפילה האישי של קלונימוס בן יהודה מיום כ"ח בטבת ה'תש"ו (12 בינואר 1290), אסלינגן אם נקר.

כהן ידועה במיוחד בעבודתה על תפקידן של נשים יהודיות בהזמנת ספרים, בעלות ושימוש בספרים בתקופת ימי הביניים והרנסאנס. היא מציגה סידורים שנכתבו בקול הנשי, כולל כמה שכוללים, בין הברכות שמתחילות את תפילת שחרית, את הברכה "ברוך אתה אלוהים אדוני היקום, שהפכת אותי לאישה ולא גבר".

כתבי יד אחרים שכהן חקרה מציגים נשים בהארות.

כהן קיבלה את הפרס הלאומי לספרים יהודיים לשנת 1985 בקטגוריית אמנויות חזותיות על ספרה על רוטשילד מחוז 1492, שנכתב בשיתוף עם מנחם שמלצר.

כהן היא בתו של הסקל כהן, לשעבר מנהל הפרסום של ה-NBA.

## ספרים
* *A Journey through Jewish Worlds: Highlights from the Braginsky Collection of Hebrew Manuscripts and Printed Books,* מאת אוולין מ. כהן, אמיל שרייבר ושרון מינץ, וואנדרס, 2010
* *Pen and Parchment: Drawing in the Middle Ages,* מוזיאון אטרופוליטן לאמנות פרסומים, מחבר שותף, 2007
* *The Rothschild Mahzor, - Florence, 1492*, 1983
* *Chosen: Philadelphia's great Hebraica,* מוזיאון וספרייה רוזנבך, מחבר שותף יחד עם דוד שטרן, 2007
* *Omnia in Eo: Studies on Jewish Books and Libraries in Honour of Adri Offenberg Celebrating the 125th Anniversary of the Bibliotheca Rosenthaliana in Amsterdam,* פיטרס מוציא לאור, מחבר שותף, 2006.
* "Hebrew Manuscript Illumination in Italy," in *Gardens and ghettos: the art of Jewish life in Italy,* הוצאת אוניברסיטת קליפורניה, מחבר שותף, 1989.

## קישורים חיצוניים
* כהן מרצה במוזיאון המטרופוליטן לאמנות

## הערות שוליים

קטגוריה:נשים אמריקאיות במאה ה-21
קטגוריה:היסטוריוניות אמריקאיות
קטגוריה:היסטוריונים יהודים אמריקאים
קטגוריה:חוקרות תולדות האמנות
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
פיגוע השרפה בקולנוע רקס

**פיגוע השריפה בקולנוע רקס** היה פיגוע טרור של הצתת שריפה בקולנוע באבאדאן, איראן, ב-19 באוגוסט 1978. ארבעה טרוריסטים מונעים מקיצוניות אסלאמית, כיסו את הבניין בדלק מטוסים לפני שהציתו אותו כשמאות אנשים נעולים בפנים. בין 370 ל-470 בני אדם נרצחו בשריפה. המתקפה הובילה לפרוץ המהפכה האיראנית ב-1979, בה הופל שלטון השאה מוחמד רזה פהלווי, והתפרצות של אלימות המונית. הייתה זו מתקפת הטרור הקטלנית ביותר בהיסטוריה עד לטבח ב-1990 בשוטרים של משטרת סרי לנקה, ולאחר מכן על ידי פיגועי 11 בספטמבר.

שלטון השאה האשים בתחילה את "המרקסיסטים האסלאמיים" בשריפה ומאוחר יותר דיווח כי חמושים איסלאמיים הציתו את האש. מפגינים נגד השאה האשימו באופן שקרי את סאוואכ, המשטרה החשאית האיראנית, בהצתת האש. אף על פי שחמושים איסלאמיים היו אחראים למתקפה, האופוזיציה האסלאמית הרוויחה מאוד מהאסון מבחינת תעמולה בגלל האווירה הכללית של חוסר אמון וזעם. איראנים רבים השתכנעו מהדיסאינפורמציה, שהזינה את הלהט הגוברת נגד השאה.

לדברי רוי מוטהידה, היסטוריון אמריקאי שחיבר את Mantle of the Prophet, "אלפי איראנים שחשו נייטרליים וחשבו עד אז שהמאבק הוא רק בין השאה ותומכי המולות השמרנים הדתיים, הרגישו שהממשלה עשויה להוציא אותם להורג כדי להציל את עצמה. לפתע, עבור מאות אלפים, התנועה הייתה העסק שלהם."

## קישורים חיצוניים

קטגוריה:פיגועי טרור באיראן
קטגוריה:המהפכה האיראנית
קטגוריה:פעולות טרור ב-1978
סיפור אהבה (סרט, 2020)

**סיפור אהבה** (באנגלית: **Wild Mountain Thyme**) הוא סרט קולנוע משנת 2020 בכתיבה ובימוי של ג'ון פטריק שנלי , עם אמילי בלאנט, ג'יימי דורנן וכריסטופר ווקן בתפקידים הראשיים.

התסריט של שנלי מבוסס על המחזה שלו "Outside Mullingar" (מחוץ למולינגר) שהועלה בברודוויי ב-2014.

שם הסרט לקוח משיר העם האירי "Wild Mountain Thyme" (טימין הבר ההררי)  המושר בסרט.

הצילומים נעשו במחוז מאיו באירלנד ובניו יורק.

## תקציר העלילה
שתי חוות סמוכות באירלנד - חוות משפחת מלדון וחוות משפחת ריילי. רוזמרי מלדון (אמילי בלאנט) ואנתוני ריילי (ג'יימי דורנן) גדלו ביחד ועתה הם בעשור השלישי שלהם.

רוזמרי מאוהבת באנתוני ומנסה לחזר אחריו אבל הוא ביישן ולא מסוגל להציע לה להתחתן. במקומה הוא מדבר אל החמור ותושב הכפר קלירי (בארי מקגוורן) מפיץ זאת לכל הכפר וכולם צוחקים עליו.

אביו האלמן טוני ריילי (כריסטופר ווקן) אוהב אותו אך מיואש ממנו וסבור שלא יוכל להחזיק בחווה לאחר מותו.

הוא מתכוון להזמין את אחיינו האמיד אדם קלי (ג'ון האם) המתגורר בניו יורק ולמכור לו את החווה. אדם מגיע עם מכונית רולס רויס כדי לעשות רושם על תושבי הכפר ובעיקר על רוזמרי אותה הוא מחבב ומתכונן להציע לה נישואין.

לבקשתה הוא לוקח אותה להצגת אגם הברבורים בניו יורק כי אביה כריס (דון ויצ'רלי) אמר לה בילדותה כי היא לגביו יפה כברבור לבן. הוא מנשק אתה אבל היא מסרבת לו וחוזרת לאירלנד.

בגשם שוטף היא מספרת לו על הנשיקה ואנתוני נשבר, מנשק אותה ומציע לה נישואין.

לבסוף הם שרים יחד בפאב המקומי את "Wild Mountain Thyme" שבקהל אדם ואשתו מב ושני הוריהם שנפטרו.

## צוות השחקנים

## קישורים חיצוניים
* 

*קדימון לסיפור אהבה, באתר יוטיוב
*אמילי בלאנט שרה  באתר יוטיוב
*פסקול הסרט, באתר יוטיוב
*להקת האשה הקלטית שרה Wild Mountain Thyme  באתר יוטיוב

קטגוריה:סרטי 2020
קטגוריה:סרטים אמריקאיים
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים אמריקאיים משנת 2020
קטגוריה:סרטי דרמה רומנטית
יעקב אביגדור (חכם באשי)

ערך זה עוסק ברב של קושטא. אם התכוונתם לרב פולני והרב הראשי של מקסיקו, ראו יעקב אביגדור.

**יַעֲקֹב אֲבִיגְדוֹר** (1790, ה'תק"ן–1870, ה'תר"ל) היה רב וחכם באשי של קושטא.

אביגדור מונה לחכם באשי של קושטא בשנת 1860. בזמן כהונתו נמשכה המחלוקת על בית הספר המודרני שהקים אברהם שלמה דה קמונדו, ואביגדור צידד בהמשך פעילות בית הספר. בהתערבות הממשלה העות'מאנית הוקמה ועדת רבנים בהשתתפות הרב חיים פלאג'י מאיזמיר, הרב יקיר גירון מאדירנה והרב מנחם הכהן בן ארדוט מסרס (הרב אשר קובו מסלוניקי נעדר מפאת חוליו), שהכריעה לטובתו של אביגדור ונגד יצחק אקריש בהתירה את פתיחת בית הספר בתנאים מסוימים.

המחלוקת שהתעוררה סביב הנהגתו הביאה את השלטונות להעבירו מתפקידו בשנת 1863, ותחתיו מונה הרב יקיר גירון. אביגדור המשיך לשמש לאחר מכן בתפקיד רב הכולל של קושטא.

## הערות שוליים

קטגוריה:האימפריה העות'מאנית: רבנים ראשיים
קטגוריה:איסטנבול: רבנים
קטגוריה:נושאי משרת חכם באשי של קושטא
קטגוריה:רבנים ספרדיים
כף אנג'לה

**כף אנג'לה** (בערבית: **رأس أنجلة**; בצרפתית: **Cap Angela**) הוא לשון יבשה הנחשב מאז שנת 2014 לנקודה הצפונית ביותר בתוניסיה ובאפריקה היבשתית כולה.

הכף ממוקם לחופי הים התיכון, כ־12 קילומטרים מצפון־מערב לעיר ביזרטה (שהיא העיר הצפונית בתוניסיה ובאפריקה היבשתית) וכ־65 קילומטרים מצפון־מערב לבירה תוניס.

## קישורים חיצוניים

## הערות שוליים

קטגוריה:לשונות יבשה
קטגוריה:תוניסיה: גאוגרפיה
המשרד לביטחון אנרגטי ונטו אפס (בריטניה)

**המשרד לביטחון אנרגטי ונטו אפס** (באנגלית: **Department for Energy Security and Net Zero** (**DESNZ**)) הוא משרד ממשלתי בקבינט של ממשלת בריטניה האחראי על אבטחת אספקת האנרגיה של בריטניה לטווח ארוך, שיפור היעילות האנרגטית.

מזכיר המדינה לענייני ביטחון אנרגטי ונטו אפס הנוכחי הוא אד מיליבנד.

## היסטוריה
עם כניסתו לתפקיד ראש ממשלת בריטניה, רישי סונאק סימן את מחויבותו לספק נטו אפס של פליטת גזי החממה, ולקיים את ההתחייבות שהתחייבה בריטניה בוועידת האקלים בגלאזגו שנה קודם לכן. באמצעות הקמת משרד חדש.

ב-7 בפברואר הודיע סונאק על הקמת המשרד לביטחון אנרגטי ונטו אפס אשר סמכויותיו נלקחו מהמשרד לעסקים, אנרגיה ואסטרטגיה תעשייתית; גרנט שאפס מונה למזכיר המדינה לענייני ביטחון אנרגטי ונטו אפס הראשון.

## תפקידים
**תפקידי המשרד לביטחון אנרגטי ונטו אפס**:
* אבטחת אספקת אנרגיה של בריטניה.
* הבטחת שוקי אנרגיה תקינים.
* עידוד יעילות אנרגטית.
* ניצול ההזדמנויות של נטו אפס להוביל את העולם בתעשיות ירוקות חדשות.
* להבטיח שבריטניה תעמוד בכמויות פליטת זי החממה המחייבים מבחינה משפטית ובמחויבויות נטו אפס.

## בעלי תפקידים

## סוכנויות בת
למשרד לביטחון אנרגטי ונטו אפס סוכנויות בת הכפופות לו ביניהם:
* **רשות המשטרה הגרעינית האזרחית** – מפקחת על המשטרה הגרעינית האזרחית (CNC) ומוודאת שהשיטור שלה עונה על הצורך של החברות המפעילות גרעין.
* **[[אופג'ם|Ofgem]]** – רשות הרגולציה הלאומית לשוקי החשמל והגז הטבעי של הממלכה המאוחדת.
* **[[רשות שיקום המכרות]]** – אחראי על ניהול ההשפעות של כריית פחם מן העבר, לצד הסדרת פעילות הכרייה הנוכחית במדינה.
* **[[הוועדה לשינויי אקלים (הממלכה המאוחדת)|הוועדה לשינויי אקלים]]** – מייעצת לממשלה לגבי יעדי פליטות ומדווחת לפרלמנט על ההתקדמות בהפחתת פליטת גזי חממה.
* **[[הגרעין הבריטי הגדול]]** – תומכת בתעשיית הגרעין של בריטניה על ידי מתן הזדמנויות טובות יותר להשקעות.
* **[[הרשות למעבר האנרגיה בים הצפוני]]** – מעניקה רישיון, מווסתת ומשפיעה על תעשיות הנפט והגז, מימן מהחוף ואחסון פחמן בבריטניה.
* '''מפעיל מערכת האנרגיה הלאומי'''- אחראי על התכנון והתפעול האסטרטגי של מערכות החשמל והגז בממלכה המאוחדת.
* **הרשות לפירוק גרעיני** – אמונה על ניקוי אתרי גרעין שיצאו משימוש בצורה בטוחה, ומאובטחת.
* **סליקס פיננסים בע"מ** – מספקת מימון ממשלתי למגזר הציבורי, כולל הממשלה המרכזית, לשיפור יעילות האנרגיה, הפחתת פליטת פחמן והורדת חשבונות האנרגיה.
* **הרשות לאנרגיה אטומית**

## קישורים חיצוניים
* 

## הערות שוליים

קטגוריה:משרדי ממשלת בריטניה
קטגוריה:משרדי אנרגיה
קטגוריה:הממלכה המאוחדת: אנרגיה
101 כלבים דלמטים (אלבום מחזמר)

**101 כלבים דלמטים** הוא אלבום מחזמר שהולחן על ידי חזי שקד, נכתב על ידי אסף אשתר והוקלט על ידי מיקי קם, אורנה ומשה דץ, דנה אינטרנשיונל, ירון ברלד, קובי מימון וחני נחמיאס. אלבום המחזמר יצא לאור בדצמבר 2014, בהוצאת המשרד מ.מ. הפקות, כאלבום הרשמי של המחזמר, "101 כלבים דלמטים".

בנוסף לאלבום המחזמר, פורסם אלבום וידאו שכלל את כל המחזמר המלא.

## רקע
אלבום המחזמר כמו גם הווידאו כוללים את הצגת חג החנוכה המבוססת על ספרה רב-המכר של דודי סמית, שנכתב בשנת 1964 באנגליה. ההצגה מגוללת את סיפורם של 101 כלבים דלמטים, שנחטפים על ידי מעצבת האופנה – קרואלה דה ויל (בגילומה של הזמרת-יוצרת הישראלית דנה אינטרנשיונל).

קרואלה הפכה לעשירה באמצעות אוסף מעילי הפרווה הגדול שלה. בעזרת זוג הגנבים (ירון ברלד וקובי מימון), היא חוטפת את הגורים מרחבי אנגליה ומחביאה אותם במקום סודי במטרה להפוך אותם למעילים. בעליהם (אורנה ומשה דץ) נחלצים לעזרה ביחד עם זוג אומנות (חני נחמיאס ומיקי קם) שמנסים יחד להציל את כל הגורים מקרואלה.

## רשימת רצועות

## קישורים חיצוניים

* "קרואלה שחור לבן" באתר יוטיוב

## הערות שוליים

קטגוריה:אלבומי וידאו מ-2014
קטגוריה:פסקולים מ-2014
קטגוריה:אלבומי דנה אינטרנשיונל
קטגוריה:אלבומי מחזמר
קטגוריה:אלבומי וידאו בעברית
יחסי ג'מייקה–קניה

**יחסי ג'מייקה–קניה** הם היחסים הבילטרליים בין **[[ג'מייקה]]** ל**[[קניה]]**.

## היסטוריה
שתי המדינות כוננו את יחסי החוץ ביניהן בשנת 1976.

נשיא קניה אוהורו קניאטה ערך ביקור ממלכתי בג'מייקה באוגוסט 2019. הוא נפגש וקיים שיחות עם ראש ממשלת ג'מייקה אנדרו הולנס.

שתי המדינות מקיימות דיאלוגים קבועים בנושאי מסחר, חקלאות, תיירות ובריאות.

## נציגויות דיפלומטיות
* לג'מייקה אין שגרירות בקניה, והנציבות העליונה של ג'מייקה בפרטוריה אמונה על היחסים עם קניה.
* לקניה אין שגרירות בג'מייקה, ושגרירות קניה בהוואנה אמונה על היחסים עם ג'מייקה.

## הערות שוליים

קטגוריה:ערכים ללא קטגוריות פיזיות - יחסי חוץ
כתובת המזבח מגבל

ממוזער| הכתובת למזבח גבל, שנמצאה ב-1923 על ידי פיר מונטה
**כתובת מזבח גבל** היא כתובת פיניקית על שבר מזבח מאזור מקדשי גבל. הכתובת התגלתה בסביבות 1923 במהלך החפירות של פייר מונטה באזור המקדשים בעיר, מחוץ למקדשים ולקברים, כמה מטרים מהיפוקאוסט , בחומה מודרנית.

הכתובת, הידועה בסימון KAI 12, חקוקה על פאת המזבח, ותוכנה הוא:

משמעות הכתובת היא:  – "חנוטם" הן "מסיכות", מהמלה היוונית χωνευτός (המופיעה בתרגום השבעים כתרגום למלה המקראית "מסיכה"), והם מוזכרים גם בכתובת פיניקית מסרדיניה ; "אסעא" הוא שם מקוצר, אולי מקוצר מ"אסעמס" – "איסיס נשאה/העמיסה"; "אדוננו" הוא אל כלשהו, ו"סמל בעל" הוא צלם בעל.

צורת חלק מהאותיות, בפרט האותיות ה' וט*',* שונה מכל הכתובות הפיניקיות שנמצאו בפיניקיה עד אותה עת וקרובה יותר לנאו־פונית, ולכן הכתובת תוארכה במקור לתקופה הרומית. מאוחר יותר התארוך דויק למאה ה־2 לפנה"ס.

## ראו גם
* רשימת כתובות כנעניות וארמיות

## הערות שוליים

קטגוריה:ממצאים ארכאולוגיים
קטגוריה:כתובות בפיניקית
קטגוריה:כתובות KAI
מטרופוליס (סרט, 2001)

**מטרופוליס** (ביפנית: **メトロポリス**) הוא סרט מדע בדיוני יפני בסגנון אנימה משנת 2001 בבימויו של רינטארו המבוסס באופן רופף על סדרת מאנגה באותו השם  מאת אוסמו טזוקה שפורסמה במקור בשנת 1949, אשר בעצמה נוצרה בהשראת הסרט האילם משנת 1927 "מטרופוליס". הסרט הופק על ידי אולפן האנימציה Madhouse וחברת טוהו בשיתוף עם חברת טזוקה הפקות.

הקרנת הבכורה של הסרט התקיימה ב-26 במאי 2001 ביפן.

## תקציר העלילה
הסרט מתרחש בעתיד דיסטופי בעיר העתידנית "מטרופוליס" בה חיים זה לצד זה בני אדם ורובוטים. רוב האוכלוסייה האנושית של העיר מאשימים את הרובוטים במצוקות שלהם שנובעים מהאבטלה והעוני. העיר נשלטת על ידי מנהיג רב עוצמה בשם דיוק רד.

העלילה מתמקדת בחקירה שמנהלים הבלש שונסאקו באן ואחיינו קניצ'י אשר חוקרים את המדען ד"ר לאוטון שחשוד בסחר באיברים. במעבדה של ד"ר לאוטון קניצ'י מגלה את טימה שהיא גרסה רובוטית לבתו המנוחה של דיוק רד, אותה ד"ר לאוטון יצר עבורו.

קניצ'י מחליט לסייע לה ובעקבות כך הם בורחים משם ביחד ומוצאים את עצמם בלב העיר העצומה. קניצ'י צריך כעת להגן על טימה המסתורית מפני אנשים שונים שמנסים ללכוד אותה, כולל רוק, בנו המאומץ של דיוק רד, אשר מעוניין להשמיד את טימה.

## דיבוב

## פסקול
פסקול הסרט כולל בעיקר מוזיקת ג'אז בסגנון ניו אורלינס שהלחין טושיוקי הונדה וכולל את הקאבר של אטסוקי קימורה לשיר העם האמריקאי "St. James Infirmary Blues" ואת שיר הסיום "There'll Never Be Good-Bye" מאת מוקי אובטה.

## קישורים חיצוניים
*  (באנגלית)

* 

## הערות שוליים

קטגוריה:סרטי אנימה המבוססים על סדרות מאנגה
קטגוריה:יצירות המבוססות על מטרופוליס (סרט)
קטגוריה:סרטי סטימפאנק
קטגוריה:סרטים דיסטופיים
קטגוריה:סרטי אנימה מ-2001
קטגוריה:סרטי 2001
קטגוריה:סרטי אנימה
קטגוריה:סרטי טריסטאר
קטגוריה:סרטי מדע בדיוני מ-2001
קטגוריה:אנימות ומאנגות דרמה
קטגוריה:סרטי אנימציה על רובוטים
ת'ורפין קרלספני

**ת'ורפין קרלספני** (באיסלנדית: **Þorfinnur karlsefni Þórðarson**; בנורדית עתיקה: **Þorfinnr karlsefni Þórðarson**; 980 – אחרי 1007) היה חוקר וסוחר איסלנדי. קורותיו מתועדים בסאגות איסלנדיות, לפי סאגת אריק האדום הוא, ולא לייף, היה מגלה הארצות אשר סייר בחופי מארקלנד והלולונד שבצפון אמריקה ונתן להם את שמם. לפי הסאגה הוא גם ניסה להקים שם התיישבות קבע יחד עם משפחתו ואנשיו.

אף על פי שממצאים מוכיחים קיום התיישבות נורדית בצפון אמריקה, לא ברור אם אכן הוא זה שהקים אותם.

## ביוגרפיה
### חייו של ת'ורפין
ת'ורפין היה סוחר עשיר ומגלה ארצות ממוצא נורדי שככל הנראה נולד וגדל באיסלנד בשנת 980, במהלך חייו ת'ורפין יצא למסע בעקבות לייף אריקסון כדי להקים התיישבות בארץ שגילה. ת'ורפין היה בנו של ת'ורד הורסהד (**Þórðr hesthöfði**) ונישא לגודריד ת'ורבינרדוטר (***Guðríðr víðfǫrla Þorbjarnardóttir***) אלמנת אחיו של לייף אריקסון והיה לו בן בשם סנוררי.

### מסעות
מסעותיו של ת'ורפין מתועדות ב"סאגת אנשי גרינלנד " (Grœnlendinga saga) וב"סאגת אייריק האדום" (Eiríks saga rauða) אשר יחדיו מכונות "סאגות וינלנד". שני המקורות שונים באופן משמעותי בפרטים שלהם ולא ברור כמה מתוכם תואמים למה שקרה במציאות.

#### גרינלנד
בגרינלנד, תורפין פגש את גודריד ת'ורבינרדוטר, אלמנה אשר גרה בביתו של גיסה - לייף אריקסון באחוזה שניתנה ללייף על ידי אביו איריק האדום לאחר מותו והתחתן איתה.

#### וינלנד
לפי סאגת אנשי גרינלנד, תורפין החליט לנסוע לוינלנד בהתעקשותה של אשתו גודריד. הוא אסף את משפחתו וקבוצה של מתיישבים בת 60 גברים וחמש נשים ויצא בכמה משלחות. בין המתיישבים הייתה פריידיס, אחותו או אחותו למחצה של לייף אריקסון, שעמדה בראש משלחת משלה אך לא צלחה את הדרך.
בסאגה לא מסופר שת'ורפין הוא המקים של ההתיישבות הזאת, מסופר שלייף הסכים לתת להם את הבתים שבנה בוינלנד תמורת תשלום.

לפי סאגת אריק האדום, ת'ורפין עזב את גרינלנד עם שלוש ספינות ו-140 איש ויצא בעקבות המסלול של לייף ות'ורוואלד איריקסון להקים התיישבות חדשה. הסאגה מתארת בפירוט רב יותר את ההפלגה והמסע.

מסופר שתורפין הצליח להקים בוינלנד ישוב, שם גודריד ילדה לת'ורפין ילד בשם סנוררי , שהיה הילד הראשון ממוצא אירופי שידוע שנולד בעולם החדש.
הנשים המועטות יחסית מבין כל כך הרבה גברים גרמו למחלוקת פנימית בתוך היישוב, מה שגרם לנטישת היישוב בקיץ 1006. תורפין הצליח להגיע לגרינלנד בשלום, אך רבים מהמתיישבים טבעו כשספינתם נטרפה בים האירי.

מיקומה המדויק של המושבה של ת'ורפין אינו ידוע, אם כי ייתכן שזה היה היישוב הנורדי בל'אנס או מדוז (L'Anse aux Meadows) שבניופאונדלנד, קנדה.

בסאגת אריק האדום מסופר שת'ורפין חזר בסוף ימיו לאיסלנד ושם גם נפטר.

## בתרבות המודרנית
רומן המדע הבדיוני הקומי מ-1967 The Technicolor Time Machine מאת הארי הריסון חושף בסיומו שהדמות "אוטר" מבוססת על תורפין קרלספני.

"דרך הים" של מרגרט אלפינסטון (2000) הוא רומן המסופר בנקודת מבטה של גודריד, אשתו של ת'ורפין. ברומן היא מספרת על ילדותה באיסלנד, על המסע המטלטל של משפחתה לגרינלנד, על נישואיה ועל המסע לוינלנד בהנהגתו של תורפין קרלספני.

באפריל 2005 יצא סדרת מאנגה בשם "סאגת וינלנד" (Vinland Saga) מאת מאקוטו יוקימורה, המספרת סיפור בדיוני על חייו של ת'ורפין. המנגה קיבלה גם עיבוד של סדרת אנימה על ידי *Wit Studio* ששוחררה ברחבי העולם בנטפליקס.

## קישורים חיצוניים

* הביוגרפיה של ת'ורפין קרלספני באתר "Dictionary of Canadian Biography Online" 
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:מגלי ארצות איסלנדים
קטגוריה:ויקינגים
קטגוריה:מסעות מוקדמים ליבשת אמריקה
SSLV

**SSLV** (קיצור של Small Satellite Launch Vehicle) הוא משגר לוויינים וחלליות רב שלבי שפותח על ידי הארגון ההודי לחקר החלל ומשמש לשיגור לוויינים קטנים של הודו ולקוחותיה.

מתקני השיגור של משגרי SSLV נמצאים במרכז החלל סאטיש דאוון הממוקם בחוף הדרום־מזרחי של הודו. בעתיד מתוכנן לבנות כן שיגור למשגר זה במרכז החלל העתידי.

המשגר יכול להביא מטען של 500 ק"ג למסלול לווייני נמוך או 300 ק"ג למסלול מסונכרן שמש.

## היסטוריה
בשנת 2016 הוחלט לפתח משגר חדש לשיגור לוויינים קטנים. הפיתוח הושלם בשנת 2018 והחלה בנייה ובדיקות המשגר.

עלות השיגור לעומת משגרים הודים אחרים ירדה באופן משמעותי לכ-4 מיליון $. להכנת השיגור נדרש צוות של כ-6 אנשים והוא נמשך כשבוע.

השיגור הראשון בוצע ב-7 באוגוסט 2022 ולא הצליח. השיגור השני בוצע ב-10 בפברואר 2023. למסלול הועברו 3 לוויינים במשקל כולל של 334 ק"ג.

לשנת 2024 מתוכננים שיגורים נוספים.

## קישורים חיצוניים

* תיאור המשגר
* רשימת שיגורים

## הערות שוליים

קטגוריה:משגרי לוויינים וחלליות
קטגוריה:תוכנית החלל ההודית
LVM-3

**LVM-3** (קיצור של Launch Vehicle Mark-3, עד לשנת 2022 - GSLV Mk III) הוא משגר לוויינים וחלליות רב שלבי שפותח על ידי הארגון ההודי לחקר החלל ומשמש לשיגור לוויינים כבדים של הודו ולקוחותיה.

מתקני השיגור של המשגר נמצאים במרכז החלל סאטיש דאוון הממוקם בחוף הדרום־מזרחי של הודו. לצורכי שיגור הותאם כן שיגור SLP.

המשגר יכול להביא מטען של 10,000 ק"ג למסלול לווייני נמוך או 4,000 ק"ג למסלול מעבר למסלול גאוסטציונרי. הוא מיועד לשיגורי חלליות לכיוון הירח, מאדים ונגה. כמו כן הוא ישיש המשגר לטיסות מאוישות עתידיות של הודו.

## היסטוריה
הפיתוח החל בתחילת המאה ה-21 עם תכנון לבצע את השיגור הראשון בשנת 2010. עקב בעיות טכניות הפיתוח לקח זמן יותר מהצפוי.

בדיקות ראשונות נחלו בשנת 2010. בשנת 2014 בוצע טיסה תת-מסלולית. לאחר ביצוע מוצלח של טיסה זו הוחלט לבצע מספר שינויים.

בשנת 2017 בוצע שיגור מוצלח ראשון שהיה מוכרז כשיגור ניסיון. בשנת 2019 בעזרת המשגר שוגרה גשושית צ'אנדריאן 2 לכיוון הירח.

בשנת 2022 בעקבות פלישת רוסיה לאוקראינה חברה OneWeb הפסיקה שיגוריה בעזרת משגרים רוסים והחלה שיגורים בעזרת משגר LVM-3.

בשנת 2023 שוגרה גשושית צ'אנדריאן 3.

לשנת 2024 מתוכננים שיגורים לא מאוישים של חללית מאוישת הודית.
## קישורים חיצוניים

* תיאור המשגר
* רשימת שיגורים

קטגוריה:משגרי לוויינים וחלליות
קטגוריה:תוכנית החלל ההודית
צוות קרב חטיבת השריון ה-20

**צוות קרב חטיבת השריון ה-20** (באנגלית: **20th Armoured Brigade Combat Team**) היא חטיבת חיל שריון של הצבא הבריטי. החטיבה נמצאת תחת פיקוד הדיוויזיה השלישית ובסיס האם שלה במחנה בולפורד, וילטשייר.

החטיבה כוללת שני רגימנטים משוריינים (משמר הדרגונים המלכותי ורגימנט ההוסרים המלכותי של המלכה), שני גדודי חיל רגלים משוריין (הראשון מרגימנט הפוסיליירים המלכותי והחמישי מרגימנט הרובאים), ושני גדודי מילואים (מאותם רגימנטים), בנוסף לגדוד לוגיסטיקה ויחידות סיוע נוספות. לצד צוות קרב חטיבת השריון ה-12, מהווה החטיבה את המרכיב המשוריין העיקרי של הדיוויזיה השלישית והצבא הבריטי כולו.

## היסטוריה
[280px|ממוזער|טנקי [צ'אלנג'ר 2 של החטיבה באימון בגרמניה, 2018.]]
החטיבה הוקמה תחילה כחטיבת מילואים של הצבא הטריטוריאלי (כוח המילואים של הצבא הבריטי) עם תחילת מלחמת העולם השנייה בספטמבר 1939, בתור **חטיבת השריון הקלה ה-20**. ב-1943 החטיבה הפכה לחטיבת הכשרה לצוותי שריון וזו נסגרה עם סיום המלחמה ב-1945. ב-15 בספטמבר 1950 החטיבה הוקמה מחדש כחטיבת שריון וכחלק מהעתודה של האסטרטגית של הצבא הבריטי אל מול כוחות ברית ורשה, בדצמבר 1951 נשלחה החטיבה להצבה בגרמניה כחלק מהדיוויזיה השישית לחיזוק ארמיית הריין הבריטית. באפריל 1958 הדיוויזיה השישית נסגרה כחלק מצמצום משמעותי בצבא, חטיבת השריון ה-20 הועברה לפיקוד הדיוויזיה הרביעית ואימצה את סמל "אגרוף הפלדה" מהדיוויזיה השישית.

בדצמבר 1977 שונו חטיבות ארמיית הריין לקבוצות משימה (Task Force) וחטיבת השריון ה-20 הפכה ל**קבוצת המשימה הוטל** (Hotel) במבנה פיקודי שונה, אך בינואר 1980 שונו שוב שמות החטיבות לשמותיהן הקודמים ויחידות החטיבה חזרו לפיקודה הישיר. לאחר סיום המלחמה הקרה וצמצומים בצבא הבריטי שבאו בעקבות נפילת חומת ברלין, חטיבת השריון ה-33 נסגרה והתאחדה עם חטיבת השריון ה-20 בדצמבר 1992 והיא עברה לפיקוד הדיוויזיה הראשונה. במהלך שנות ה-90 נטלה החטיבה חלק במערכות שונות בהן מלחמת בוסניה וב-2003 לקחה חלק בשלב הפלישה של מלחמת עיראק (מבצע טליק 3), היא נשלחה שוב לעיראק באפריל 2006 (טליק 8) וב-2008 (טליק 13). באוקטובר 2011 לקחה החטיבה את הפיקוד על כוח המשימה הבין לאומי הלמנד כחלק ממלחמת אפגניסטן עם תחילת מבצע הריק 15.

בינואר 2015 הפכה ל**חטיבת חיל הרגלים המשוריינת ה-20** כאשר שונה הרכבה לשלושה זוגות של גדודי חיל רגלים משוריינים (גדוד סדיר וגדוד מילואים מאותו רגימנט), מהרגימנט המרסיאני, רגימנט הפוסיליירים המלכותי ורגימנט הרובאים ורגימנט השריון ההוסרים המלכותי של המלכה. כחלק מתוכנית "חייל העתיד" שפורסמה במרץ 2021, אורגנו מחדש יחידות רבות בצבא והחטיבה הפכה לצוות קרב משוריין המבוסס על שני זוגות גדודי חיל רגלים משוריינים ושני רגימנטים משוריינים. במהלך שנות ה-20 של המאה ה-21 עתידים להיקלט בחטיבה טנקי צ'אלנג'ר 3 והיא מתוכננת לפקד על רגימנט סיור מבוסס נגמ"שי אג'קס, נגמ"שי הווריור של יחידות חיל הרגלים עתידים להיות מוחלפים בנגמ"שי בוקסר.

## מבנה ויעוד
* משמר הדרגונים המלכותי - שריון (צ'אלנג'ר 2)
* רגימנט ההוסרים המלכותי של המלכה - שריון (צ'אלנג'ר 2)
* הגדוד הראשון, רגימנט הפוסיליירים המלכותי - חי"ר משוריין
* הגדוד החמישי, רגימנט הפוסיליירים המלכותי - חי"ר משוריין (מילואים)
* הגדוד החמישי, רגימנט הרובאים - חי"ר משוריין
* הגדוד השביעי, רגימנט הרובאים - חי"ר משוריין (מילואים)
* הרגימנט הרביעי, חיל הלוגיסטיקה המלכותי - חי"ר משוריין
* גדוד הסיוע המשוריין, חיל ההנדסה החשמלי והמכני המלכותי

## קישורים חיצוניים

* אודות החטיבה באתר משרד ההגנה הבריטי

20
קטגוריה:יחידות שריון בריטיות
ורמיצ'לי

ממוזער|ורמיצ'לי
**ורמיצ'לי** (באיטלקית: **Vermicelli**) באיטליה, הם סוג של פסטה ארוכה ויבשה מחיטת דורום עם חתך עגול ועם קוטר גדול יותר מאשר ספגטי. אם הקוטר קטן יותר ניתן להשתמש במונח ההקטנה vermicellini.

## היסטוריה
בהגהות של המאה ה-12 המשלימות את הפירושים שכתב רש"י (שנחשב כידוע לאחד מגדולי הפרשנים של כתבי הקודש השונים) לתלמוד הבבלי, מופיעים "ורמיצ'לי" עם התעתיק "ורמישלש", שבשל משמעותו הסמויה מוביל למוצא המילה בשפה האיטלקית. זוהי אחת מצורות הפסטה העתיקות ביותר, לטענת חלק מהחוקרים מקור הפסטה והמילה באזור נאפולי ולפי מה שדווח ב-1338 על ידי יצרנית הפסטה המאסטר ברנבה דה ריטניס, הוורמיצ'לי כבר היו מוכרות באותה התקופה בשמות אחרים גם בצפון איטליה. המונח vermicelli מופיע גם, עם השם vermiculi, בספר אמנות הבישול (Liber de Coquina), ספר מתכונים שחובר על ידי מחבר לא ידוע מהאזור הנאפוליטני בין המאה ה-13 והמאה ה-14.

## בשפות אחרות
המונח אומץ בשפות שונות, אם כי בחלק מהן הוא מציין לעיתים סוגי פסטה שונים בצורתם ובהרכבם. באנגלית, בהולנדית ובספרדית המונח מציין סוג של פסטה כמו ספגטי אך עם חתך דווקא דק יותר, בעוד שבצרפתית משתמשים במונח vermicelle, אשר בתורו מציין פסטה עם חתך עגול ורזה במיוחד.

## ראו גם
* ספגטי
* אטריות

## קישורים חיצוניים

## הערות שוליים

קטגוריה:סוגי פסטה
קטגוריה:המטבח האיטלקי
חיים אביגדור

**חַיִּים אֲבִיגְדוֹר** (נולד ב-1700, ה'ת"ס, תאריך פטירתו אינו ידוע) היה רב ושד"ר, מחבר הספר "פרי עץ חיים".

אביגדור נולד בקושטא וגדל בביתו של משה הכהן, לאחר שנתייתם מהוריו בגיל צעיר. בראשית דרכו התורנית למד בישיבת אליעזר נחום, ובהמשך למד כשבע שנים בישיבת חיים קמחי, אשר בעקבותיו ביקש לעלות לארץ ישראל ולהתיישב בצפת. לאחר מותו של קמחי שב לקושטא, אולם בשל מגפה שפרצה בעיר יצא במסע לערי אירופה, תחילה לסלוניקי וללאריסה שביוון, ובהמשך לאיטליה, לגרמניה ולהולנד. במסגרת מסע זה גייס תרומות ליישוב היהודי בטבריה ולישיבה שהיה ברצונו להקים שם.

בהיותו באמסטרדם נסמך על שולחנו של יוסף הכהן די אזיבידו, ובשנת 1742 פרסם את ספרו, "פרי עץ חיים", שעסק ביד החזקה, בארבעה טורים בתלמוד ובפוסקים. בספרו כתב גם שאלות ותשובות ודרישתו וחידושיו על פרשת השבוע. הרב אריה לייב מאמסטרדם חתם על הסכמה לספר זה.

בהמשך אותה שנה עלה לטבריה והצטרף לחוג של חיים אבולעפיה ביישוב היהודי בעיר, ואף נשלח מטעמו כשד"ר לאיטליה.

חיים אביגדור נשא אישה, אולם לא השאיר אחריו ילדים.

## קישורים חיצוניים
* 
* 

## הערות שוליים

קטגוריה:רבנים ספרדיים
קטגוריה:מחברי ספרות תורנית
קטגוריה:שד"רים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:ילידי 1700
פסטה מוליקטה

**פסטה מוליקטה** (באיטלקית: **Pasta mollicata**; מילולית: פסטה עם פירורי לחם) היא מאכל ממחוז בזיליקטה, מנה מסורתית שמכינים אותה בכל דרום איטליה (מצוג'ורנו). בהשוואה למתכוני פסטה אחרים, היא נחשבת ל"מנה ירודה או ענייה" מכיוון שלא מכינים אותה עם מרכיבים רבים.

## הכנה
מנת פסטה מוליקטה מבושלת בדרך כלל על ידי טיגון בצל קצוץ (שנטבל בעבר ביין אדום) במחבת בישול עם שמן זית כתית מעולה ומעט שומן חזיר. לאחר מכן מוסיפים לתערובת עגבנייה קצוצה ומבשלים על אש גבוהה במשך מספר דקות. לאחר מכן מוסיפים מעט לחם מיושן שנטחן לפירורים ומניחים את המחבת על אש גבוהה במשך כ-15 דקות. לאחר שמנקזים את הפסטה המלוחה ומקפיצים אותה עם מעט גבינת קצ'וריקוטה, המנה מתובלת בעוד קצ'וריקוטה טרייה, שמן ומעט פלפל חריף.

## וריאציות עונתיות
לפסטה מוליקטה, כמו "מנות ירודות או עלובות" אחרות, יש וריאציות עונתיות רבות. הכנות מיוחדות כוללות החלפת בצל בכרישה טרייה. יש גם כמה מתכונים שבהם מוסיפים לתיבול הבסיסי אגוזים קצוצים ו/או פטריות טריות.

## וריציות אזוריות
למנת פסטה זו יש וריאציות רבות בהתאם לאזור. בבזיליקטה מכינים את הגרסה הפשוטה ביותר גם עם פרטי (Ferretti) או סטרשינטי (Strascinati), שמוגש עם פירורי לחם, שמן ושום.

מרכיבים נוספים הם עגבניות קצוצות או רוטב בשר, גבינה מגוררת או פלפל מפורר או אבקה. לעיתים רחוקות יותר, מוסיפים גם אנשובי, צימוקים או שקדים. הפסטה הזו עם פירורי לחם נכללת בין מנות המזון המסורתיים של לוקני, תחת השמות:
* Fusilli lucani con la mollica di pane (פוזילי עם פירורי לחם)
* Ferriciell cu la muddica
* Fusill' cu' muddia

בקלבריה ובסיציליה מתבלים לפעמים פסטה כזו (בדרך כלל ספגטי) בפירורים אחרים במקום בפירורי לחם ונהוג להשתמש באנשובי.

## קישורים חיצוניים

## הערות שוליים

קטגוריה:סוגי פסטה
קטגוריה:המטבח האיטלקי
עמית ולדמן

**עמית ולדמן** (נולד ב-14 בדצמבר 1972) הוא עיתונאי ואיש טלוויזיה ישראלי. שימוש ככתב ועורך חדשות חוץ ב־N12. ולדמן ערך סרטי תחקיר עבור ערוץ הכנסת וערך את התכנית "סדר עולמי" בהגשת ערד ניר בחברת החדשות. משמש כעורך חדשות ותוכנית חדשות החוץ "העולם היום" בתאגיד השידור הישראלי.

## ביוגרפיה
ולדמן נולד וגדל בשכונת ניות בירושלים. היה חניך ומדריך בתנועת הצופים בשבט "מצדה". את שירותו הצבאי עבר כלוחם ומפקד בחי"ר. למד ב בחוג למדעי החברה. לעולם התקשורת נחשף כקשב צעיר בטלוויזיה הישראלית. לאחר תקופה עבר לערוך חדשות בחברת החדשות ולפרסם מידע עבור חדשות חוץ באינטרנט וכחלק מרצועות שידור N12 ובערוץ הכנסת.

## פעילות בתקשורת
בעת שעבד ולדמן בחברת החדשות, ניהל מספר משדרים מיוחדים, כגון סיכומי שנה, סיכומי העשור ואירועי הלוויית המלכה אליזבת השנייה.

ולדמן הוציא סרטי תעודה בעקבות תחקירים שערך: "הבית בשדרה הראשונה" - תחקיר אודות מוסדות האו"ם, "איזונים ובלמים" - סרט דוקומנטרי אודות שיטת הממשל האמריקאית ו"הגשר על הבוספורוס".

## קישורים חיצוניים
* 
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:ניות: אישים
קטגוריה:כתבי חדשות חוץ ישראלים
קטגוריה:ישראלים שנולדו ב-1972
רוטב ארביאטה

**רוטב אררביאטה**, (באיטלקית: **L'arrabbiata** או **Sugo all'arrabbiata** או רק **Arabbiata** בניב הרומאי), הוא רוטב חריף לפסטה העשוי מ: שום, עגבניות ופלפל צ'ילי אדום מיובש המבושל בשמן זית. מקורו של הרוטב מאזור לאציו, המחוז בו שוכנת רומא ובמיוחד מהעיר רומא.

## מקור השם
אררביאטה פירושו המילולי באיטלקית "כועס". בניב הרומאי, התואר arabbiato מציין "מאפיין" כלשהו (במקרה זה חריפות). ברומא, למעשה, כל מזון שבושל במחבת עם הרבה שמן, שום וצ'ילי כדי לעורר צמא עז, נקרא "אררביאטו" (למשל "ברוקולי ארביאטי").

## היסטוריה
המצאת המנה החלה בשנות ה-50 ובשנות ה-60, בתקופה שבה אוכל בעל חריפות (הכוונה כאן לחריף ממש או למפולפל) היה באופנה במטבח הרומאי. המנה נחגגה מספר פעמים בסרטים איטלקיים, בעיקר בסרטים "La grande abbuffata" של מרקו פררי (1973) וב"רומא" של פדריקו פליני (1972).

## רכיבים
המרכיבים העיקריים הם עגבניות קלופות, שום, שפע פלפלי קאיין צ'ילי, מלח ושמן זית כתית מעולה. לפעמים מוסיפים לפסטה פרמזן מגורר וגבינת פקורינו רומנו.

## פסטיבל פנה אל'ארביאטה
בכפרים פונטה באסו ופונטה אלטו בעיריית קסטל סנטאנג'לו בנפת ריאטי, מתקיים פסטיבל פנה אל'ארביאטה למעלה מחמישים שנה.

## לקריאה נוספת
* 
* 

## קישורים חיצוניים

## הערות שוליים

קטגוריה:רטבים חריפים
קטגוריה:המטבח האיטלקי: רטבים
לאכר זה

**לַאכְר זה** או **אגם לאךְ** (בגרמנית: **Laacher See**), הוא אגם לוע בקוטר של כ-2 קילומטרים בריינלנד-פפאלץ, גרמניה, כ-24 ק"מ מצפון-מערב לקובלנץ, 37 ק"מ דרומית לבון, וכ-8 ק"מ ממערב לאנדרנאך. הוא נמצא ברכס הרי אייפל, והוא חלק מהשדה הוולקני המזרחי של אייפל בתוך האייפל הוולקני הגדול יותר. האגם נוצר ככל הנראה על ידי התפרצות פליניאנית עם מדד פיצוץ געשי (VEI) של 6, בקנה מידה זהה להתפרצות של הר פינטובו בשנת 1991. פריקות של גז געשי הניתנות לצפייה כמופטות על החוף הדרום-מזרחי של האגם הם סימנים של געשיות רדומה.

## תיאור
האגם בצורת אליפסה ומוקף בגדות גבוהות. הלבה נחצבה לאבני ריחיים מהתקופה הרומית ועד להכנסת גלילי ברזל לטחינת תבואה.

בצד המערבי שוכן מנזר מריה לאך הבנדיקטיני, שנוסד בשנת 1093 על ידי הנרי השני מלַאך מבית לוקסמבורג, הרוזן פלטין הראשון של הריין, שהטירה שלו הייתה מול המנזר מעל גדת האגם המזרחית.

לאגם אין מוצא טבעי אך מנוקז על ידי מנהרה שנחפרה לפני 1170 ונבנתה מחדש מספר פעמים מאז. הוא נקרא על שמו של פולברט, אב המנזר של המנזר בשנים 1152–1177, אשר יש הסוברים שבנה אותו.

## התפרצויות
ממוזער|400x400 פיקסלים| לאכר זה
ממוזער| מפה טופוגרפית של סביבת לאכר זה
הוולקניות בגרמניה קשורה לפיתוח מערכת הבקע הקנוזואיקנית האירופית, שנגרמה מההתנגשות בין הלוחות האפריקאי והאירו -אסיאתי. עם זאת, הוולקניות של אייפל, היא תוצאה של נקודה חמה.

הפיצוצים הראשונים של לאכר זה, שהתרחשו לפני אלפי שנים, שיטחו עצים במרחק של עד ארבעה קילומטרים. המאגמה פתחה מסלול לפני השטח שהתפרץ במשך שעות, כאשר הפלומה הגיעה ככל הנראה לגובה של 35 קילומטרים. הפעילות נמשכה במשך מספר שבועות או חודשים, ויצרה זרמים פירוקלסטיים שכיסו עמקים במרחק של עד כעשרה קילומטרים, בטפרה דביקה. ליד המכתש, שכבת המשקעים מגיעה לעובי של למעלה מחמישים מטרים, ואפילו חמישה קילומטרים משם הם עדיין בעובי עשרה מטרים, כאשר ההערכה היא שחיות וצמחים ברדיוס של 50 קילומטרים ככל הנראה הושמדו. מוערך 6 ק"מ מעוקב של מאגמה התפרצה, ויצרה בסביבות 16 ק"מ מעוקב של טפרה.

מרבצי טפרה מההתפרצות סכרו את הריין ויצרו אגם עם שטח של 160 קמ"ר. כאשר הסכר נפרץ, שיטפון התפרצות נסחף במורד הזרם, והותיר מרבצים רחוקים עד בון.שרידים זוהו בשטח של יותר מ-300,000 קמ"ר, המשתרע ממרכז צרפת לצפון איטליה ומדרום שוודיה לפולין, מה שמשמש ככלי חשוב עבור מתאם כרונולוגי של שכבות ארכאולוגיות ופלאאו-סביבתיות ברחבי האזור.

## לקריאה נוספת
* 
* 
* 
* 

## קישורים חיצוניים
* 
* הצגת אירועים רציפה של 10 הפעילויות הסיסמיות הרשומות האחרונות שנמדדו בלאכר זה
* Apokalypse im Rheintal (Cornelia Park und Hans-Ulrich Schmincke)
* מרטין הנש : רעידות אדמה עמוקות בתדירות נמוכה חושפות טעינה מאגמטית מתמשכת מתחת להר הגעש לאכר זה (אייפל, גרמניה). גיאופיס. J. Int. (2019) 216, 2025–2036 doi:10.1093/gji/ggy532
* Michael W. Förster, Frank Sirocko: פעילות געשית באייפל במהלך 500,000 השנים האחרונות: The ELSA-Tephra-Stack. שינוי גלובלי ופלנטרי (2016) (PDF)

## הערות שוליים

קטגוריה:אגמי לוע
קטגוריה:קלדרות
קטגוריה:אירופה: הרי געש
קטגוריה:ריינלנד-פפאלץ: גאוגרפיה
קטגוריה:גרמניה: ימות ואגמים
פיצריקה

"**פיצריקה (Pitsirika)**" (בעברית: "**ילדונת**") הוא שיר שהוקלט על ידי הזמר הישראלי אייל גולן, ביחד עם הזמר הקפריסאי-ישראלי טריפונס. הוא יצא לאור במאי 2008, בהוצאת חברת התקליטים ליאם הפקות, כסינגל הרביעי והאחרון מתוך אלבום האולפן האחד-עשר של גולן, הוזה אותך מולי (2008).

השיר הגיע למקום השני במצעד העברי השבועי של רשת ג'.

## רקע וכתיבה
השיר נכתב על ידי רונן ירקוני ויוסי חן, הולחן על ידי מתיוס גיאנוליס ולפטריס ואזאיוס והופק על ידי תמיר צור.

טריפונס סיפר על השיר: .

עשור לצאתו עלה השיר לרשת הזרמת המדיה ספוטיפיי, שם צבר למעלה מחצי מיליון השמעות.

## וידאו קליפ
האודיו הרשמי של השיר פורסם ב-28 באוגוסט 2019. הוא צבר למעלה ממיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אייל גולן
קטגוריה:שירי טריפונס
קטגוריה:דואטים
קטגוריה:שירים ביוונית
קטגוריה:שירים בעברית
קטגוריה:שירים מרובי שפות
קטגוריה:שירים שהופקו על ידי תמיר צור
קטגוריה:שירי אהבה בעברית
קטגוריה:שירים על אושר
קטגוריה:סינגלים בהוצאת ליאם הפקות